leidsin estraveli  blogist kaks toredat lauset ja ühe uue väljendi, mis mu südame võitis: "väikeste juhuste jumalad seadsid asjad nii, et mul oli järgmisel päeval võimalus daamile mitusada kilomeetrit küüti pakkuda ja ennast ägedaks rääkida. ma tunnistan, et kerge see ei olnud, aga õnnestus."  ja kirjutan siia (enne kui meelest läheb) ka laupäevase reklaamplakatimaagialoo :) nimelt tulime kalli kursavennaga mööda tartu maanteed tallinna poole ja ta rääkis muu hulgas, et ei tea, mida teha, linnamaastur, mida ta praegu rendib, on küll tore, aga tal on võimalus osta endale audi a5, millest ta on unistanud. jutt lendas mujale ja sõitsimegi juba tallinna sisse, kui märkasime tee ääres  reklaamplakatit kirjaga "ära osta, parem rendi" (täpset sõnastust ei mäleta). olime mõlemad hetke jahmunult vait... ja siis arutasime, kas see oli nüüd märk :)